Displaying posts by tag: Oolong
The & Kaffehuset
The & Kaffehuset har sagt JA TAK! til Randersshoppen.dk og vi byder dem velkommen
Tråd : kaffe, te, the, The & Kaffehuset, summerbird, johan bulow, The og kaffehuset, Chokolade, delikatesse, sort te, grøn te, urte te, frugt te, Roibos te, Oolong te, houmeden, 8900, randers, randers-city, , Die ysterperde gaan weer by Margate brul
JY LEES NOU Die ysterperde gaan weer by Margate brul
Adrenalienverslaafdes sal EnduroX geniet.
GEBORG: Lus vir ’n adrenalien-naweek met motorfiets-waaghalstoertjies, ekstreme sportsoorte en lekker kuiergeleenthede?
Kom van 26 tot 28 April na Margate vir Ugu South Coast Tourism se jaarlikse Bike Fest.
Die broers Christo en Cobus sing nou wel oor die “trein na Margate”, maar een keer per jaar kom die land se motorfietsryers by dié juweel aan die KwaZulu-Natalse Suidkus byeen vir die Ugu South Coast Bike Fest (#SCBF19).
Vir ’n hele naweek lank brul en dreun dit oral langs die Margate-strandfront. Vanjaar se Bike Fest, wat groter en beter as ooit gaan wees, word aangebied met die goedkeuring en ondersteuning van die Ray Nkonyeni-munisipaliteit, die Ugu-streek, the Departement Van Ekonomiese Ontwikkeling, Toerisme en OMgewingsake, en Toerisme KwaZulu-Natal.
Dis 'n lekker fees dié.
Kom vir die naweek.
Dís waarna jy kan uitsien:
• Vermaak by die verhoog op die hoofstrand en die rockverhoog by die Village Pier
• Ses tema-kroeë en verhoë langs Kusweg
• Straatmusikante• Demonstrasieritte
• Stalletjies en ’n ekspo waar jy enige denkbare ding vir motorfietsry kan koop
• Die waaghalsigste motorfietstoertjies
• Enduro X-vertonings
• 9 Restaurante en kroeë op die perseel
• Die Mass Ride
Kom geniet die EnduroX.
Sien jy kans vir die Extreme Zone.
Of kom ry langs die kus.
Margate is minder as 700 km van Johannesburg af en die ideale wegbreekbestemming vir motorfiets-entoesiaste. Daar is hope verblyfopsies by die fees. Vra raad by info@southcoastbikefest.co.za
Registreer voor die fees aanlyn by www.southcoastbikefest.co.za en koop ’n 2019-lapelwapen (R35) Sasol-vulstasie in Margate. Dit sal jou toegang gee tot die verhoë by die fees. Jy sal jou motorfietslisensie moet toon.
Wat kos dit:
• BBP-driedagpas (dit sluit in toegang tot al die vertonings, die Golden Circle en die VIP Pool Bar): R450
• BBP-eendagpas: R150
• Driedag-voetgangerpas: R200 (kinders 4 tot 12 betaal R100)
• Eendag-voetgangerpas: R80 (kinders 4 tot 12 betaal R40)
• Kinders jonger as vier kry gratis toegang.
• Driedag-pensioenarispas: R180
• Eendag-pensioenarispas: R60
Bespreek by www.southcoastbikefest.co.za
Hope stalletjies vir motorfietsryers.
Volg die aksie by Instagram: @scbikefest
Jy sal van die mooiste ysterperde sien.
Oud en jonk is welkom.
Kom span uit.